CELEX: E2014P0010
Language: sl
Date: 2014-04-08 00:00:00
Title: Zahtevek za svetovalno mnenje Sodišča Efte, ki ga je vložilo sodišče Eidsivating lagmannsrett dne 31. marca 2014 v zadevi Deveci in drugi proti Scandinavian Airlines System Denmark-Norway-Sweden (Zadeva E-10/14)

21.8.2014   
            
            
               SL
            
            
               Uradni list Evropske unije
            
            
               C 274/4
            
         Zahtevek za svetovalno mnenje Sodišča Efte, ki ga je vložilo sodišče Eidsivating lagmannsrett dne 31. marca 2014 v zadevi Deveci in drugi proti Scandinavian Airlines System Denmark-Norway-Sweden
   (Zadeva E-10/14)
   (2014/C 274/05)
   Pri Sodišču Efte je bil z dopisom z dne 31. marca 2014, ki ga je poslalo sodišče Eidsivating lagmannsrett (Pritožbeno sodišče Eidsivating, Norveška) in ga je tajništvo sodišča prejelo 8. aprila 2014, vložen zahtevek za svetovalno mnenje v zadevi Enes Deveci in drugi proti Scandinavian Airlines System Denmark-Norway-Sweden glede naslednjih vprašanj:
   
               1.
            
            
               Ali člen 3(1) oziroma člen 3(3) Direktive Sveta 2001/23/ES dopušča, da preneseno podjetje posameznemu delavcu določi mesto na plačnem seznamu iz kolektivne pogodbe, ki se uporablja v prenesenem podjetju, z učinkom od datuma, ko je kolektivna pogodba, ki se je uporabljala v podjetju odsvojitelju, prenehala veljati, tudi če se posameznim delavcem zato zmanjša osebni dohodek?
            
         
               2.
            
            
               Ali je odgovor na prvo vprašanje odvisen od tega, ali je kolektivna pogodba, ki se je uporabljala za delavce podjetja odsvojitelja, še vedno veljala, ko se je kolektivna pogodba za preneseno podjetje začela uporabljati za delavce, na katere se nanaša prenos podjetja?
            
         
               3.
            
            
               Ali je odgovor na prvo vprašanje odvisen od tega, ali je zmanjšanje osebnega dohodka znatno ali ne?